Lav et referat af nedenstående tekst:

Tekst:
Nyheden om at danskerne allerede fra på mandag kan smide mundbindet permanent i skraldespanden er sød musik i nordjyske ører. TV2 Nord har torsdag lavet en rundspørge, og meldingen er stort set den samme: - Vi glæder os! Det er regeringens nylige aftale med Folketingets øvrige partier, som nu betyder, at du slipper for at bære mundbind alle steder i det offentlige rum - undtagen når du står op i kollektiv trafik. Sådan lød det glade budskab fra sundhedsminister Magnus Heunicke (S) på et pressemøde tidligt torsdag morgen efter 12 timers forhandlinger med Folketingets øvrige partier. VIDEO: Så glade er nordjyderne for at slippe for mundbindet Thomas Muhli, servicetekniker fra Brønderslev: - Det er bare fedt. Der er jo en grund til, vi skal gå med det, men det er bare fedt, det forsvinder. Per Størup, pakkebud fra Vestbjerg: - Jeg er utrolig glad for det, for jeg skal have det af og på så mange gange, når jeg er inde ved kunder ved erhvervs- og kontorbygninger. Så jeg er glad for det. Og når nu vi er så mange, der er vaccinerede, så tror jeg, det er en udmærket idé. Per Størup overvejer at bruge mundbindet fremadrettet - i særlige tilfælde: - Jeg vil måske fortsat bruge det på et fly, men det er ikke sikkert, det er nødvendigt. Louise Winther Kristensen, førtidspensionist fra Dronninglund: - Det bliver dejligt, og det vil jeg glæde mig meget til. For jeg synes, det er træls at have på. Anders Hørsholm, chauffør fra Aalborg: - Jeg tror, det er godt nok. Jeg har aldrig selv haft den helt store tiltro til det, men har selvfølgelig brugt det, som man skulle. Men jeg synes, det er dejligt. Vi sidder op til ni timer med det, så hvis vi kan slippe for at have det på, så glæder jeg mig til det. Anders Hørsholm overvejer at fortsætte brugen af mundbind, hvis han befinder sig i et indelukket klima med mange mennesker.

Referat:
Mange nordjyder er begejstrede over udsigten til, at kravet om mundbind på indendørs steder, nu bliver skrottet fra mandag. Flere vil dog overveje fortsat at bruge det ombord på fly eller i et rum med mange mennesker.